Cilvēka daba demonstrē, ka Bībeles Dievs ir patiesais Dievs.
Tomam ir nepamatoti slikta slava. Mēs bieži saucam kādu, kas šaubas, par “neticīgo Tomu” jo mums šķiet, ka Toms rīkojās nesaprātīgi, apšaubot Jēzus augšāmcelšanās. Taču, apskatot Jāņa 20:24-29, mēs redzam, ka Jēzus nepārmet Tomam viņa šaubu dēļ, bet tā vietā apzinās, ka Toms ir cilvēcīgs, un saka, “Tu tici tāpēc, ka tu Mani redzēji; laimīgi tie, kas nav redzējuši, bet tic.”

Cilvēka daba ir ļoti sarežģīta, bet cilvēka dabai ir raksturīgas tipiskas reakcijas noteiktās situācijās. Kad mēs novirzāmies no šīs uzvedības, tas parasti norāda uz to, ka mums ir bijusi ļoti spēcīga iedvesma, kas izraisīja šādu neparastu reakciju. Mēs apskatīsim dažu Bībeles personāžu netipisku uzvedību. Es uzskatu, ka viņu izlaušanās no normas, reaģējot atšķirīgi no Toma, neparastā veidā noteiktās situācijās, demonstrē to, ka viņi bija sastapušies un atzinuši varenu spēku. Un šis spēks ir Dievs.

Pirmo mācekļu aicināšana

Četri apustuļi – Pēteris, Andrejs, Jēkabs un Jānis – bija zvejnieki, un acīmredzot ļoti prasmīgi savā profesijā. Tomēr, mēs lasām Mateja evaņģēlijā 4:18-22, ka sastopoties ar Jēzu un saņemot aicinājumu sekot Viņam, visi četri tūlīt atstāja savu agrāko arodu, lai kļūtu par “cilvēku zvejniekiem”. Šo varētu salīdzināt ar to, ka līdzīpašnieki lielai fermai atsakās no sava mantojuma, jo kāds viņus aicina uzsākt jaunu biznesu. Ja mums nav kāda nozīmīga iemesla ticēt tam biznesam un personai, kas mums sniedz piedāvājumu, tad nav liela varbūtība, ka mēs atteiksimies no mantojuma. Tomēr acīmredzot visi četri šie gados jaunie topošie zvejnieki rīkojās tieši tā.

No visiem četriem, trīs – Pēteris, Jēkabs un Jānis – kļuva ļoti nozīmīgi agrīnā baznīcā. Mēs lasām par dažiem gadījumiem, kad viņi acīmredzot atgriežas savā agrākajā profesijā. Viens ievērojams gadījums bija pēc Jēzus augšāmcelšanās, un noveda pie brīnumainā zivju loma (Jāņa 21:1-14), bet lielākoties viņu aiziešana no savām laivām, kad Jēzus viņus aicināja, simbolizē saišu saraušanu ar viņu veco dzīvi.

Kādēļ lai viņi tā mainītos? Ja tas būtu noticis vēlāk Jēzus dzīvē, tad kāds varētu argumentēt, ka šie mācekļi bija pagodināti, ka tāda nozīmīga persona viņus sauktu, bet šajā laikā nav norādes uz to, ka Jēzus jau būtu pulcējis lielu cilvēku skaitu ap sevi. Taču, šī reakcija ir tik neparasta, ņemot vērā cilvēka dabu, ka viņi noteikti atzina kaut ko Jēzū un Viņa izaicinājumā, kas noveda līdz šīm ievērojamām karjeras izmaiņām.

Ievērojamās izmaiņas Pētera raksturā

Lai gan viņš bija zvejnieks – strādāja profesijā, kas ir ļoti spraiga un prasīga, Pēteris šķiet mums nedrošs savos agrīnos gados. Mēs redzam laikus, kad viņš liekas pavisam drošs savā ticībā – būdams ar mieru izkāpt uz ūdens, kad Jēzus viņu aicināja nākt pie Sevis (Mat. 14:22-29), vai arī paziņojot, ka: “Pat ja visi tevi dēļ apgrēkosies, es nemūžam neapgrēkošos” (Mat. 26:33). Tad, tikai dažus pantus tālāk, mēs atklājam, ka Pēteris faktiski bija cilvēcīgs – viņš palūkojas apkārt un ieraudzīja viļņus un sāka grimt (Mat. 14:30), vai arī redzēja pūli un izlēma, ka viņš nekad nav pazinis Jēzu (Mat. 26:69-75). Šī uzvedība neiedvesmotu uzticēšanās kādā, kas meklē pīlāru, uz kā balstīt kustību, kas satricinātu pasauli. Taču, Jēzus acīmredzot saskatīja kaut ko Pēterī, ko pasaule neievēro.

Pēc Jēzus noliegšanas un ar Jēzus krustā sišanu, Pēteris bija sasniedzis viszemāko punktu savā sekošanā. Mazliet vēlāk mēs redzam Pēteri nodarbojoties ar zvejniecību – Jāņa 21:3.

Taču Apustuļu darbos 2. nodaļā, mazāk ne kā 50 dienas pēc tam, šis pats vīrs, kas padevās un gāja zvejot, uzstājas ar spēcīgu sprediķi, kas lika pamatu baznīcai. Pēteris nevis teica: “Es to cilvēku nepazīstu”, bet: “Lai viss Israēla nams tad nu nešaubīgi zina, ka Dievs lika viņu par Kungu un Kristu, šo Jēzu, kuru jūs piesitāt krustā” (36. pants). Tas neizklausās kā vīrs, kas noliegtu Jēzu un šī pārliecība tikai augs. Apustuļu darbos 4. nodaļā viņš izaicina tā laika reliģiskos vadoņus sakot: “Spriediet paši, vai Dieva priekšā ir taisnīgi jūs vairāk klausīt nekā Dievu; jo mēs nevaram nerunāt par to, ko paši esam redzējuši un dzirdējuši” (19. pants) un 5. nodaļā 29. pantā: “Dievam jāklausa vairāk nekā cilvēkiem.” Viņa valoda bija kļuvusi tik spēcīga, ka tā izbrīnīja tā diena politiskos vadoņus un viņi ievēroja, ka Pēteris bijis kopā ar Jēzu (Ap. d. 4:13).

Šī parādība turpināsies visā Pētera atlikušajā dzīvē – tik tālu, ka, kad viņš rakstīs savu otro vēstuli draudzēm, viņš drošsirdīgi runās par viltus mācītājiem kā par akliem, kas “savā tuvredzībā” ir aizmirsuši “šķīstīšanu no senajiem grēkiem” (2. Pēt. 1:9) un saka, ka “daudzi sekos viņu izlaidībai” (2. Pēt. 2:2).

Kas varētu izraisīt tik dramatiskas izmaiņas īsajā 50 dienu laikā? Kā lai mēs izskaidrojam tik dramatiskas izmaiņas cilvēka uzvedībā kā šīs, kas ir pretrunā ar cilvēka dabu? Vai atbilde nav atrodama personā, ko Pēteris redzēja krastā, kad viņš gāja zvejot (Jāņa evaņģēlijs 21. nodaļa)?

Tarsietis Sauls – Baznīcas vajātājs

Šīs ievērojamās izmaiņas neaprobežojas tikai ar tiem, kas bijuši ar Jēzu caurcaurēm Viņa kalpošanā. Mēs sastopam Saulu pirmo reizi Apustuļu darbu grāmatā 8. nodaļā. Iepriekšējā nodaļa beidzās ar Stefana nomētāšanu ar akmeņiem, kas bija diakons Jeruzālemes draudzē. Mēs iepazīstam Saulu kā gados jaunu vīrieti, kas Stefana nāvi novēroja (Ap. d. 7:58) un kuram tā “bija pa prātam” (Ap. d. 8:1). Stefana nāve bija sākums vajāšanas vilnim pret draudzi, un Saulam bija vadoša loma tās turpināšanā. 9. nodaļā mēs iemācamies, ka Sauls ir ceļā uz Damasku, kad viņam ir piedzīvojums, kas maina viņa dzīvi. Viņš kļūst akls uz īsu laiku un Damaskā gaida tālākus norādījumus, kas viņam jādara. Saula dzīve un pat vārds mainīsies.

Sauls kļūst par Pāvilu, kura uzrakstītie vārdi ir starp visspēcīgākām aizstāvībām kristietībai Svētajos rakstos. Viņš mainās no cilvēka, kas izvilka kristiešus no savām mājām nogalināšanai, uz cilvēku, kas drošsirdīgi apliecina: “Kristū mums ir izpirkšana caur viņa asinīm, pārkāpumu piedošana pēc Dieva bagātīgās žēlastības…” (Efesiešiem 1:7).

Kādēļ lai Sauls, kas bija “farizejs, farizeju dēls” (Ap. d. 23:6), tik krasi izmainītos? Kas varētu likt cilvēkam izmainīties no tā, kas veda kristiešus nogalināšanai, uz to, ka aizstāv Kristu tik tālu, ka ir ar mieru nomirt (Filipiešiem 1:21)? Kas liktu tādam cilvēkam rakstīt: “Līdz ar Kristu esmu krustā sists, bet nu nedzīvoju es, bet manī dzīvo Kristus…” (Galatiešiem 2:20). Vai tas nevarētu būt kaut kas, ko viņš sastapa ceļā uz Damasku?

Diskusija

Visiem trīs minētājiem gadījumiem ir kaut kas kopīgs – viņi sastapa Jēzu – vēsturisku personu, kas apliecināja, ka ir Dieva Dēls. Tūlīt pēc sastapšanās, viņiem notika krasas izmaiņas uzvedībā – kaut kas, kas nebūtu gaidāms vai parasti saskaņā ar cilvēka dabu. Šāda reakcija nav cilvēka uzvedībai tipiska un norāda uz kaut ko ārpus cilvēka dabas, kas vada cilvēka dzīvi. Es apgalvoju, ka tas norāda uz Dieva eksistenci. Par Dieva eksistenci varam lasīt un pierādījumus tai sastapt Bībelē. Daļa šo pierādījumu ir uzrādīti šajā nedēļā.

Šīs nedēļas laikā mēs esam redzējuši, ka, lai gan Bībele nav vēstures mācību grāmata, un arī nebija domāta, lai kalpotu par vēstures atskaiti (Lūkas evaņģēlijs un Apustuļu darbu grāmata iespējami ir izņēmumi), katrs mēģinājums apstrīdēt Bībeles vēsturisko precizitāti ir sagādājis jaunu iespēju demonstrēt Bībeles vēsturisko precizitāti. Vairāki pētnieki, kas ir grasījušies pieradīt Bībeles neprecizitāti, vēlāk ir atzinuši šīs grāmatas apbrīnojamo precizitāti un ir tieši norādījuši uz augstākās zināšanas uzraudzību. Tāda precizitāte nav raksturīga vairākumam reliģisko rakstu, un noteikti nav grāmatai, ko uzrakstīja zvejnieki un telšu taisītāji.

Mēs esam runājuši par to, ka, lai gan Bībele nav zinātnisks teksts un nav domāta, lai par tādu kalpotu, kad tā apspriež zinātni, tā sniedz precīzu raksturojumu, kas atspoguļo zināšanas, kas ievērojami pārsniedz jebkuras citas to uzrakstīšanas laikam tipiskas zināšanas. Šīs zinātniskās priekšnojautas un zinātniskās precizitātes augstais līmenis ir noteikts norādījums uz to, ka Bībeles uzrakstīšanu vadīja augstāks spēks. Tās raksti ir daudz augstāki par jebkuru citu tā laika grāmatu rakstiem vai jeb kuriem citiem reliģiskiem rakstiem, kas šodien mums ir zināmi. Es apgalvoju, ka šis ir pierādījums tam, ka ir Dievs debesīs.

Mēs apskatījām dažus Bībeles pravietojumus, izvairoties no pravietojumiem, kas prasītu Jēzus dzīves apskatīšanu, bet apskatot pravietojumus, ko varētu viegli pārbaudīt vēsturē. Katrs no šiem pravietojumiem, no kuriem daži tika uzrakstīti simtus gadus pirms pravietotā notikuma, piepildījās – tie, kuri bija ļoti detalizēti arī piepildījās vissīkākās detaļās. Tāda paredzējuma pakāpe – līdz pat ķēniņu nosaukšanai, kas dzims vēl tikai pēc 100 gadiem, ne agrāk, aprakstot pilsētas drupu izmantošanu, lai uzceltu dambi, lai iznīcinātu cietoksni uz salas, aprakstot gūstu un valstības atjaunošanu, kad tā vēl ir brīva nācija – norāda uz augstākām zināšanām – tādām, kādas būtu Dievam. Neviena cita pravietojuma grāmata netuvojas tādai precizitātes pakāpei, un faktiski Dievs iedeva tādu precizitātes iespēju kā pārbaudi, vai cilvēks ir patiess pravietis. Šie fakti bagātina pierādījumus, ka ir Dievs debesīs – Bībeles Dievs.

Individuāli šie pierādījumi ir interesanti. Autors uzskata, ka kopumā tie ir pārliecinoši.

